text: Bergman og Lykke-Per eru fyrstu filmar, sum Filmsfelagið vísir í heyst
text: #000001
text: Mikudagin 22. august fer Filmsfelagið undir heystskránna. Tá fer Anton Petersen, filmsleikstjóri, at innleiða nýggja heimildarfilmin “Bergman - eitt ár, eitt lív”. Filmurin er um Ingmar Bergman, og orsøkin til at Filmsfelagið frumsýnir henda film í Føroyum er, at 14. juli vóru 100 ár liðin síðan Bergman varð borin í heim í Uppsala í Svøríki.
text: #000002
text: Tað er 50 ára gamla Jane Magnusson, sum er virðisløntur journalistur og filmummælari á Dagens Nyheter, ið hevur gjørt filmin við støði í virkseminum hjá Bergman í árinum 1957. Filmurin varð frumsýndur í Cannes í mai í ár og hevur fingið bestu ummæli, har hann síðan hevur verið vístur.
text: #000003
text: Ingmar Bergman andaðist 89 ára gamal hin 30. juli í 2007 á svensku oynni Fårö, har hann eisini er grivin. Høvið at vísa filmin í Filmsfelagnum er sostatt 100 ára minnið um Bergman. Bara ein sýning verður av nýggja Bergmanfilminum, nú Filmsfelagið fer undir heystskránna.
text: #000004
text: Annar mikudagsfilmurin í heystskránni hjá Filmsfelagnum er danski bókmentaklassikarin, “Lykke-Per”, sum Bille August hevur gjørt til film. Eyðun Johannesen, sum stovnaði Filmsfelagið í Havnar Bio í 1962, man var tann persónur, ið hevur gjørt “Lykke-Per kendan á sjónleikarapalli eisini. Dorthe Pedersen, ið er lektari á Glasir, og lærari í donskum og heimspeki, fer at innleiða frumsýningina, sum er í Filmsfelagnum mikukvøldið 29. august kl 19:30. Filmurin hjá Bille August byggir á kendu søguna hjá Henrik Pontoppidan.
text: #000005
text: Sýningarnar hjá Filmsfelagnum hava seinastu árini verið í Havnar Bio. Men tá Filmsfelagið aftur fer at hava Filmsdagar í Felag 5.-9. september, verður eisini samstarvað við Norðurlandahúsið. Evnið áFilmsdøgum í Felag er í ár kvinnur á filmi. Sum partur av hesi skrá fer Norðurlandahúsið at vísa nýggja danska filmin “Wonderful Copenhagen”, sum m.a. viðger evnið trafficking.
text: #000006
text: Sýningarnar í Filmsfelagnum eru almennar og til ber hjá teim møttu at skjóta upp nýggjar biograffilmar at vísa. Eisini ber til at skjóta upp, hvør skal innleiða eina sýning í Filmsfelagnum og fáa atgongumerki afturfyri.
text: #000007
text: Myndir: Hátíðarhildu 50 ár við Velbastaðvegin
text: #000010
text: Ráðstevna um náttúru, lívmargfeldi og gransking
text: #000011